ARVOISA VASTAANOTTAJA

\*Asuinaluetta\* rakennetaan kovaa vauhtia. Alueelle muuttaa paljon ihmisiä, syntyy yhteisöllisyyttä, jota omalta osaltaan luovat hyvät harrastukset. Me, \*lippukunnan tai piirin nimi\* haluamme, että partio kuuluu kaikille! Ja juuri siksi aiomme perustaa \*alueelle\* oman paikallisyhdistyksen eli partiolippukunnan. Haluamme, että mahdollisimman monella lapsella ja nuorella on mahdollisuus monipuoliseen harrastukseen lähellä kotia.

Rekrytoimme uutta lippukuntaa perustamaan ja toimintaan mukaan aikuisia ja nuoria, ja muutama innostunut meillä jo onkin. Se ei kuitenkaan vielä yksinään riitä. Lippukunta tarvitsee toimitilan (kolon), jossa järjestetään lasten ja nuorten viikoittaisia tapaamisia. Olisiko teillä tai yrityksellänne mahdollisuutta auttaa meitä tilan löytämisessä?

PARTIOLIPPUKUNNAN TOIMITILAT

Toimiva lippukunta tarvitsee kokoontumistilan eli kolon viikkotoiminnan pyörittämiselle arki-iltoina. Tilan suhteen olemme erittäin joustavia, emmekä kaipaa isoja ja viimeisen päälle laitettuja kokoustiloja. Tärkeintä olisi, että lapsi- ja nuorisoryhmillämme olisi mahdollisuus kokoontua harrastamaan partiota.

Kolon käyttäminen viikkotoimintaa varten tarkoittaa nyt aluksi (lippukunnan ensimmäisten toimintavuosien aikana) kokouksia yhtenä tai kahtena arki-iltana, yksi tai kaksi kokousta illassa. Lisäksi koloa käytetään johtajiston omiin suunnittelukokouksiin. Myöhemmin lippukunnan jäsenmäärän kasvaessa ja toimintaryhmien lisääntyessä, kolotilaa tarvitaan useampana iltana viikossa. Toivon mukaan lippukunta (varsinkin tällaisella uudella alueella) kasvaa nopeasti ja pian ryhmiä on enemmän.

Ryhmissä kokoontuu kerrallaan parikymmentä lasta tai nuorta johtajineen, ja heille tulisi olla riittävästi tilaa partiotaitojen harjoitteluun ja varusteiden säilyttämiseen. Lisäksi kololla tulisi olla mahdollisuus tilan tuulettamiseen ja wc:n käyttöön. Kolo on lippukuntamme koti.

PARTIO – MERKITTÄVÄÄ NUORISOTOIMINTAA

Partio on merkittävä nuoriso- ja kasvatusjärjestö. Toimiminen partiossa luo lapsille ja nuorilla edellytykset kasvaa persoonallisuudeltaan tasapainoisiksi, terveiksi, vastuuntuntoisiksi ja itsenäisesti ajatteleviksi yhteiskunnan jäseniksi omien yksilöllisten ominaisuuksiensa rajoissa. Partion yhteiskunnallisen toiminnan perusta on laadukas lippukuntatoiminta. Se on itsessään merkittävää yhteiskunnallista toimintaa.

Partio harrastustoimintana edistää lasten ja nuorten hyvinvointia ja ehkäisee syrjäytymistä ja se on vastavoima ”Miks mun pitäis” ja ”Ei kuulu mulle” -asenteille.

HARRASTUS LÄHELLÄ \*ASUINALUELAISIA\*

Lasten turvallinen liikkuma-alue on vielä kohtuullisen rajattu, joten paikallinen nuorisotoiminta mahdollistaa paitsi turvallisen harrastuksen, myös paikallis-identiteetin rakentumisen. Partiolippukuntien kotipaikka-aktiivisuus ja –uskollisuus on korkea, ja yhteistyötä muiden paikallistoimijoiden kanssa tehdään paljon. Toivomme, että lippukunnallemme löytyy toimitilat ja voimme siten aloittaa toiminnan Kalasatamassa mahdollisimman pian.

Olisi siis hienoa, jos voisitte auttaa partiotoiminnan laajentamisessa kertomalla mahdollisista toimitiloista \*jatka tätä lausetta sen mukaan, kenelle lähetät viestiä\*

Vastaan mielelläni lisäkysymyksiin aiheeseen liittyen.

Ystävyydellä \*aika ja paikka\*

\*allekirjoitus\*

\*Nimi

Ehkäpä titteli

Sähköposti

Puhelinnumero